Shavkat Mirziyoyev qaroriga binoan O‘zbek milliy maqom san’ati markazi tashkil etiladi

O‘zbekiston Prezidenti Shavkat Mirziyoyev “O‘zbek milliy maqom san’atini yanada rivojlantirish chora-tadbirlari to‘g‘risida”gi qarorni qabul qildi, deb xabar berdi O‘zA.

Shu bilan birga, qaror bilan O‘zbek milliy maqom san’atini yanada rivojlantirishga doir chora-tadbirlar dasturi va mazkur dasturni amalga oshirish bo‘yicha Respublika komissiyasi tarkibi tasdiqlandi.
O‘tgan davr mobaynida O‘zbekistonda maqom san’atini o‘rganish va rivojlantirish borasida muayyan ishlar amalga oshirildi. Ayniqsa, o‘zbek “Shashmaqom”i nota matnlarining nashr etilishi va ularga muvofiq ravishda maqom kuy-qo‘shiqlarining magnit lentalarga yozib olinishi ulkan ilmiy-madaniy ahamiyatga ega voqea bo‘ldi.
Qarorda hozirgi kunda respublikada Yunus Rajabiy nomidagi Maqom ansambli, hududlarda maqom jamoalari, O‘zbekiston davlat konservatoriyasida shu yo‘nalishda maxsus kafedra faoliyat ko‘rsatayotgani, sohaga oid ilmiy izlanishlar olib borilayotganini alohida qayd etildi.
O‘zbek milliy maqom san’ati markazini tashkil etish taklifi ma’qullandi va uning asosiy vazifalari etib quyidagilar belgilandi:
Shuningdek, Madaniyat vazirligi, Oliy va o‘rta maxsus ta’lim vazirligi, Moliya vazirligiga O‘zbekiston davlat konservatoriyasining Musiqiy sharqshunoslik kafedrasi negizida “O‘zbek maqomi tarixi va nazariyasi” kafedrasini tashkil etish, viloyatlardagi pedagogik oliy ta’lim muassasalarining musiqiy ta’lim yo‘nalishida maqom san’atini maxsus fan sifatida o‘qitishni joriy etish bo‘yicha vazifalar qo‘yildi.
Maqom yo‘nalishida ijod qilib kelayotgan ijodiy jamoalar, ansambllar 2023-yilgacha barcha soliq to‘lovlaridan ozod etildi.